open-index/open-wikipedia-markdown huggingface dataset:
Last in Line (albumi)

**Last in Line** on Nylon Beatin toinen englanninkielinen albumi ja kaikista albumeista seitsemäs. Albumista julkaistiin Koreassa kahden levyn versio, jossa oli myös edellisen englannin kielisen albumin, *[[Nylon Moon]]in*, kappaleita. Albumilta julkaistiin singlet *Guilty* ja *Last in Line*. *Guilty' ja Sex While a Taxi Ride' -kappaleesta tehtiin myös musiikkivideo.

Albumin kappaleet ovat käännösversioita albumien *Valehtelija*, *Demo* ja *Extreme* kappaleista, tosin edellisellä englanninkielisellä albumilla olleet "Like A Fool" ja "Eternal Love" on kelpuutettu tällekin albumille, vaikkakin uudistettuina.

==Kappaleet==
#[[Viimeinen|Last in Line]] – 3:23
#Sex While A Taxi Ride – 3:34
#Guilty – 4:01
#Boy in The Back Row – 3:51
#[[Like A Fool]] – 3:44
#Poison – 3:17
#[[Love And Hate]] – 3:10
#Enough of You – 3:51
#Black Rain – 4:19
#Sinner – 3:52
#[[Eternal Love]] – 3:50
#The One I Remember Most – 3:50
#:*'Bonusraita:'''
#Guilty (Radio Mix) – 3:34

## Aiheesta muualla
* Last in Line Discogsissa 

## Lähteet
Eels

**Eels** (tunnetaan myös nimellä **eels** tai **EELS**, riippuen albumista) on 1990-luvulla perustettu yhdysvaltalainen rockyhtye. Sen musiikkia on luonnehdittu folk rockiksi ja garage rockiksi.

Eelsin kappaleet käsittelevät usein perheen, kuoleman ja kadotetun rakkauden teemoja.

## Diskografia
### Studioalbumeja
**Beautiful Freak* (1996)
**Electro-Shock Blues* (1998)
**Daisies of the Galaxy* (2000)
**Souljacker* (2001)
**Shootenanny!* (2003)
**Blinking Lights and Other Revelations* (2005)
**Hombre Lobo* (2009)
**End Times* (2010)
**Tomorrow Morning* (2010)
Extreme (albumi)

**Extreme** on Nylon Beatin viides  suomenkielinen albumi ja kaikista albumeista kuudes. Albumi myi  platinaa jo ennen ilmestymistään, ja se nousi Suomen virallisen listan sijalle 3. Albumilta julkaistiin singlet "Anna mulle", "Sanoja" ja "Moka". "Anna mulle" -kappaleesta tehtiin myös video.

Albumilla on Jonnan ja Erinin soolokappaleet "Shut up" (Jonna) ja "Multa tulta saa" (Erin).

Albumin on säveltänyt Risto Asikainen ja sanoittanut Asikaisen lisäksi Sipi Castrén eli Ilkka Vainio.

## Kappaleet
#Extreme – 3.25
#Hei D.J. – 3.17
#Anna mulle – 3.54
#Kutsu julkkis bailaamaan – 3.51
#Sanoja – 3.33
#Shut up – 3.27
#Ding dong – 3.05
#Kengät crocodile – 3.12
#Multa tulta saa – 3.32
#Moka – 3.10
#Tytöt haluaa – 3.40
#Täytyy säätää – 3.22
#Sano jee – 3.51

## Kokoonpano
* Jonna Kosonen – laulu
* Erin Anttila – laulu

### Vierailevat muusikot
* Harri Rantanen – basso
* Anssi Nykänen – rummut
* Vesa Anttila – kitarat, banjo
* Varre Vartiainen – kitarat
* Stiina Jean – taustalaulut
* Risto Asikainen – kitarat, koskettimet

## Aiheesta muualla
* Extreme Discogsissa 

## Lähteet
Jorma Koivulehto

**Jorma Juhani Koivulehto** (12. lokakuuta 1934 Tampere – 23. elokuuta 2014) oli Helsingin yliopiston germaanisen filologian professori ja suomen kielen lainasanojen tutkija. Hän kuuluu tunnetuimpiin suomalaisiin etymologeihin.

Jorma Koivulehto tutki suomen kielen ja muiden suomalais-ugrilaisten kielten sekä eri indoeurooppalaisten kielten kontakteja. Koivulehto väitteli Helsingin yliopistossa vuonna 1971 germaanisen sanastomaantieteen alalta mutta suuntautui pian suomen lainasanaston tutkimiseen. Hän julkaisi toista sataa artikkelia suomen ja suomen sukukielten sanastosta, selvittäen niissä useiden satojen suomen sanojen alkuperää.

Koivulehdon tutkimukset ovat muokanneet käsitystä suomen kielen sanastokerrostumista. Hän osoitti germaanisen lainasanaston olevan huomattavasti vanhempaa kuin aikaisemmin on ajateltu sekä todisti, että suomalais-ugrilaisissa kielissä on iranilainen lainasanakerros. Koivulehto tutki myös balttilaisia, arjalaisia sekä indoeurooppalaisesta kantakielestä saatuja lainoja. Hänen tutkimuksensa ovat vaikuttaneet käsityksiin suomalaisten alkuperästä ja esihistoriasta. Kansainvälistä tunnettuutta Koivulehto sai esitettyään, että indoeurooppalaisen kantakielen laryngaaliäänteet olisivat säilyneet eräissä suomalais-ugrilaisten kielten lainasanoissa. 

Jorma Koivulehto on kansainvälisesti tunnetuimpia suomalaisia kielitieteilijöitä. Hän toimi myös akatemiaprofessorina. Koivulehto oli Suomalaisen Tiedeakatemian sekä kahden ulkomaisen akatemian (Akademie der Wissenschaften in Göttingen ja Österreichische Akademie der Wissenschaften) jäsen.

## Teoksia
* *»Jäten« in deutschen Mundarten: Wortgeographisch-etymologische Untersuchungen.* Diss. Helsinki, Suomalainen Tiedeakatemia 1971. Suomalaisen tiedeakatemian toimituksia, B 170. 
* *Uralische Evidenz für die Laryngaltheorie.* Veröffentlichungen der Kommission für Linguistik und Kommunikationforschung. Nr. 24. Wien 1991. 
* *Verba mutuata: Quae vestigia antiquissimi cum Germanis aliisque Indo-Europaeis contactus in linguis Fennicis reliquerint.* Toimittanut Klaas Ruppel. Suomalais-Ugrilaisen Seuran toimituksia, 237. Helsinki 1999.  

## Lähteet
* Ellonen, Leena (toim.): *Suomen professorit 1640–2007*, s. 309–310. Professoriliitto, Helsinki 2008. 

### Viitteet
RPG-2

**RPG-2** (, Ruchnoi Protivotankovii Granatomet) oli Neuvostoliitossa vuonna 1947 suunniteltu kevyt sinko. RPG-2 perustuu saksalaiseen Panzerfaust-150:een. Ennen sitä vuosina 1944 – 1948 kehitellyn RPG-1:n kranaatti osoittautui rakenteeltaan epäonnistuneeksi.

Sitä valmistettiin myös Kiinassa, Pohjois-Vietnamissa ja Egyptissä.

## Aiheesta muualla
* Modern Firearms - RPG-2 antitank grenade launcher 
* Russian Weapons 
* Ручной противотанковый гранатомет РПГ-2  

## Lähteet
Kosmetologi

**Kosmetologi** on kosmetologiaan erikoistunut ammattilainen. Kosmetologit ehostavat asiakkaita, hoitavat näiden ihoa, myyvät kosmetiikkatuotteita ja opastavat kauneudenhoitoasioissa. Kosmetologeja työskentelee esimerkiksi kauneushoitoloissa, kylpylöissä, teattereissa ja kosmetiikkamyymälöissä.
 
Kosmetologi voi erikoistua manikyyreihin, ehostukseen tai kosmetiikan myyntiin ja markkinointiin.. Kosmetologit hoitavat ihmiskehon suurinta elintä eli ihoa. Huomioitavaa onkin, että kosmetologi opiskelee ihoon liittyviä oppiaineita enemmän kuin sairaanhoitaja. Kosmetologeja koulutetaan ammattioppilaitoksissa.

## Kosmetologit Suomessa

Vuonna 1938 perustetussa Suomen Kosmetologien Yhdistyksessä on noin 3&nbsp;200 jäsentä, joista noin 1&nbsp;100 toimii hoitolayrittäjinä. Suomen Kosmetologien Yhdistyksen Opiston Säätiö (SKY-Opisto) yhdistyi Suomen Diakoniaopisto (SDO) Oy:n kanssa tammikuussa 2018. SDO
tarjoaa kauneudenhoitoalan koulutusten lisäksi muun muassa sosiaali- ja terveysalan koulutuksia, minkä ansiosta esimerkiksi lähihoitajaopiskelija voi opiskella jalkojen ja ihon hoitoa ja  kosmetologiopiskelija voi opiskella hoitotyötä.

## Tunnettuja kosmetologeja
* Kevyn Aucoin
* Marjorie Joyner
* Riitta Salmi
* Marjatta Tolonen
* Madame C. J. Walker

## Lähteet

## Aiheesta muualla
*Kosmetologin ammatinkuvaus (Ammattinetti)
*Suomen Kosmetologien yhdistyksen verkkosivut
Magnavox

**Magnavox** oli Edvin Pridhamin ja Peter Jensenin perustama elektroniikkayritys. He kehittivät ensimmäisen kaiuttimen vuonna 1915 ja nimesivät sen Magnavoxiksi. Yritys perustettiin vuonna 1917 markkinoimaan keksintöä. Nimi on latinaa ja tarkoittaa ”kovaa ääntä”.

Esitellessään vuonna 1972 pelikonsolinsa Odysseyn Magnavox aloitti videopelimarkkinat, sillä Odyssey oli ensimmäinen kotikonsoli. Philips hankki Magnavoxin kuluttajaelektroniikka-osaston vuonna 1974. 1990-luvun lopulla joitakin Philipsin tuotteita markkinoitiin nimen ”Philips Magnavox” alla Philips-bränditietoisuuden lisäämiseksi Yhdysvalloissa. Vaikka se toimi, ero ”Philips Magnavoxin” ja ”Philipsin” tuotteissa herätti hämmennystä kuluttajissa. Sittemmin Philips markkinoi tuotemerkkejä taas erikseen, kunnes luopui kaikesta kulutuselektroniikastaan 2010-luvun alkupuolella. Sen jälkeen Magnavox- ja Philips-kulutustavaroita on valmistanut japanilainen Funai.

## Lähteet

## Aiheesta muualla
*Magnavoxin verkkosivut
Three Dialogues Between Hylas and Philonous

**Three Dialogues Between Hylas and Philonous** on irlantilaisen empiristifilosofi George Berkeleyn vuonna 1713 kirjoittama filosofinen tutkielma. Sitä pidetään hänen toisena pääteoksenaan teoksen *[[Treatise Concerning the Principles of Human Knowledge]]* ohella. Teos koostuu nimensä mukaisesti kolmesta dialogista.

Dialogien tärkeimmät käsitteet ovat havainnon suhteellisuus, käsitettävyyden argumentti ja Berkeleyn fenomenalismi. Havainnon suhteellisuus tarkoittaa, että eri oliot voivat vaikuttaa siltä, että niillä on eri ominaisuudet (kuten muoto), vaikka tämä riippuu todellisuudessa vain havaitsijan näkökulmasta. Koska olioiden objektiiviset tunnuspiirteet eivät voi muuttua ilman perustavanlaatuista muutosta oliossa itsessään, tällöin muoto ei voi olla objektiivinen tunnuspiirre.

Dialogien päähenkilöt ovat Hylas ja Philonous. Hylas on johdettu kreikan kielen sanasta *hyle*, joka tarkoittaa materiaa, jonka puolesta Hylas argumentoi dialogeissa. Hylas oli myös kreikkalaisen mytologian henkilöitä, yksi argonauteista. Dialogissa hänen on ymmärretty edustaneen John Lockea, Berkeleyn aikalaista joka oli tämän filosofinen päävastustaja.

Philonous voidaan kääntää joko ”mielen rakastaja”, ”järjen rakastaja” tai ”tiedon rakastaja”. Dialogissa hän edustaa Berkeleyn omia näkökantoja.

## Aiheesta muualla

* Berkeley, George: ''Three Dialogues Between Hylas and Philonous'' 
* Berkeley, George: ''Three Dialogues Between Hylas and Philonous'' 
* ''Three Dialogues Between Hylas and Philonous''. SparkNotes.
Leikko

**Leikko** voi viitata seuraaviin asioihin:

*leikkokukka, floristiikan termi
*hylkyleikko, metsätalouden termi
**[[Phyllostomidae]]* (leikot), Nisäkäsnimistötoimikunnan ehdotus lepakoiden *Phyllostomidae*-heimon suomenkieliseksi nimeksi
The Analyst

**The Analyst**, alaotsikoltaan *A Discourse Addressed to an Infidel Mathematician* (’Analyytikko, uskottomalle matemaatikolle osoitettu tutkielma’) oli George Berkeleyn vuonna 1734 kirjoittama matemaattinen tutkielma. ”Uskottoman matemaatikon” uskotaan viitanneen joko Edmond Halleyhin tai itseensä Isaac Newtoniin, tosin jälkimmäisessä tapauksessa teos olisi suunnattu Newtonia vastaan vasta postuumisti, sillä hän kuoli jo vuonna 1727.

*The Analyst* esitti suoran hyökkäyksen kalkyylin perusteita ja perusperiaatteita vastaan ja erityisesti Newtonin ja Leibnizin kalkyylin kehittämisessä käyttämiä jatkuvan funktion (Newtonin ”fluxion”) ja infinitesimaalisen muutoksen ajatuksia vastaan. Berkeley vastusti materialismia ja jumalattomuutta, ja kavahti siksi newtonilaista mekaanista todellisuuskäsitystä ja deismiä, jossa Jumala etäännytetään maailmasta pelkäksi insinööriksi. Berkeley pyrki puolustamaan uskontoa osoittamalla, että kalkyyli, joka loi pohjan uskonnon uudelle viholliselle luonnonfilosofialle eli nykyisen fysiikan edeltäjälle, johti paradokseihin ja mielettömyyksiin.

Berkeleyn arvostelu otettiin enimmäkseen hyvin vastaan, mutta siitä ei kuitenkaan seurannut paljoakaan 1700-luvulla, ehkä siksi ettei Berkeley ollut sen enempää matemaatikko kuin luonnonfilosofikaan. Noin vuodesta 1830 derivointi- ja integraalilaskentaa alettiin uudistaa tiukasti määritellyn uuden käsitteen, raja-arvon, avulla. Tämän työn aloitti Augustin Cauchy ja sitä jatkoivat muiden muassa Bernhard Riemann ja Karl Weierstrass. Vasta vuonna 1966 Abraham Robinsonin teoksen *Non-standard Analysis*, joka esitteli epästandardin analyysin, myötä Berkeleyn eniten pilkkaama infinitesimaalisen ajatus määriteltiin uudelleen yhtä tiukasti. Näin löydettiin vaihtoehtoinen tapa selviytyä niistä ongelmista, jotka Berkeley oli osoittanut Newtonin lähestymistavassa.

## Aiheesta muualla
* George Berkeley: ''The Analyst''
Kassel

**Kassel** on kaupunki Fuldajoen rannalla pohjoisessa Hessenin osavaltiossa Saksassa. Vuoteen 1926 saakka se tunnettiin virallisesti nimellä **Cassel**. Kaupungin pinta-ala on 106,80 km² ja vuoden 2020 lopussa siellä oli 201&nbsp;048 asukasta. Kassel on niin sanottu piiritön kaupunki () eli se ei kuulu mihinkään Saksan piirikunnista. Nykytaiteen *[[documenta]]*-näyttelyt järjestetään Kasselissa.

## Historia

Kassel mainittiin ensimmäistä kertaa virallisesti vuonna 913, jolloin siitä käytettiin nimeä *Chasella*. Kaupunkioikeudet Kassel sai viimeistään vuonna 1189. 1600-luvun lopulla rakennetusta Oberneustadtin kaupunginosasta tuli turvapaikka hugenoteille. Koska Kasselissa valmistettiin lentokoneita ja tankkeja, Liittoutuneet pommittivat sitä rajusti toisen maailmansodan aikana ja 90 prosenttia kaupungin keskustasta tuhoutui. Kasselin pommituksessa vuonna 1943 kuoli 10&nbsp;000 ihmistä ja 150&nbsp;000 jäi kodittomiksi. Kaupungin keskusta rakennettiin lähes kokonaan uudelleen 1950-luvulla. Rakennukset tehtiin kuitenkin nykyaikaisella tyylillä, eikä useimmista sodan aikana tuhoutuneista rakennuksista tehty entisenlaisia.

Saksan ensimmäinen observatorio (avattu 1558) sijaitsee Kasselissa. Vuodesta 1955 lähtien kaupungissa on järjestetty viiden vuoden välein nykytaiteen näyttely documenta. Kasselissa sijaitsee myös Unescon maailmanperintökohteisiin kuuluva Bergpark Wilhelmshöhe.

## Ilmasto
Kasselissa vuoden lämpimin kuukausi on elokuu, jolloin keskimääräinen ylin lämpötila on 22,8&nbsp;°C, mutta heinäkuu on lähes yhtä lämmin. Keskimääräinen alin lämpötila on pakkasen puolella joulu-, tammi- ja helmikuussa. Sadetta saadaan tasaisesti ympäri vuoden 40–80 millimetriä kuukaudessa. Vuosittainen sadanta on 690 millimetriä.

## Ystävyyskaupungit
*  Firenze, vuodesta 1952
*  Berliini, vuodesta 1962
*  Mulhouse, vuodesta 1965
*  Rovaniemi, vuodesta 1972
*  Västerås, vuodesta 1972
*  Jaroslavl, vuodesta 1988
*  Arnstadt, vuodesta 1989
*  Ramat Gan, vuodesta 1990
*  İzmit, vuodesta 1999

Lähde:

## Lähteet

## Aiheesta muualla

* Viralliset sivut
Kariniemen jätevedenpuhdistamo

**Kariniemen jätevedenpuhdistamo** on vuonna 1975 Vesijärveä varten rakennettu vedenpuhdistamo. Sen toiminta aloitettiin vuonna 1976.

Puhdistamo käsittelee Lahden alueen jätevedet Salpausselän pohjoispuolelta, ja jätevettä kertyy vuorokaudessa noin 20 000 m³. Kariniemenmäen sisälle on louhittu kallioon noin 120 000 m³:n luolasto.

Puhdistettavan jäteveden orgaaninen osa hajotetaan aktiivilieteprosessissa, jossa poistetaan kokonaistyppeä. Fosfori saostetaan vedestä pois ferrosulfaatilla. Muodostuva liete käsitellään tämän jälkeen mädättämössä, ja lopulta kuivattu liete kompostoidaan. Puhdistamon prosessia on vuosien aikana paranettu mm. investoimalla kokonaistypenpoistoon ja lietteen kuivatukseen.

Prosessissa puhdistuva jätevesi johdetaan neljän ja puolen kilometrin pituisessa kalliotunnelissa Nikulan tasausaltaan kautta Porvoonjokeen.

Lahden toinen puhdistamo on Ali-Juhakkalan jätevedenpuhdistamo. Siellä käsitellään Lahdessa Salpausselän harjun eteläpuolella muodostuvat jätevedet.
Karvanlähtö

**Karvanlähtö** tarkoittaa nisäkkäiden luonnollisesti tapahtuvaa karvojen pudotusta. Karvoja putoaa hiljalleen ympäri vuoden, mutta etenkin kesä- ja talviturkin vaihtuessa karvojen lähtö on runsaampaa. Kesä- ja talviturkin vaihtumisen yhteydessä puhutaan **karvanlähtöajasta**. Karvanlähtöajan huomaa erityisesti keväisin, kun pidempi ja tiheämpi talvikarvoitus vaihtuu ohuempaan kesäkarvaan. Syksyistä karvanlähtöä ei huomaa yhtä selkeästi, koska irtoavaa karvoitusta ei ole niin paljon. Lämpimien alueiden eläimet eivät yleensä pudota karvojaan, koska vuodenaikojen lämpötilaerot ja kasvillisuuden muutos eivät ole yhtä suuria kuin kylmillä alueilla.

Karvanlähtö-ilmausta voidaan käyttää myös silloin, kun nisäkkäiden pennut pudottavat silkkisen pentukarvansa kasvattaakseen aikuisten eläinten karheamman turkin.

## Katso myös
*Kalju
*Sulkasato
*Nahanluonti
Ali-Juhakkalan jätevedenpuhdistamo

**Ali-Juhakkalan jätevedenpuhdistamo** on Kariniemen jätevedenpuhdistamon ohella toinen Lahden jätevedenpuhdistamoista. Kummankin puhdistamat vedet johdetaan Porvoonjokeen. Ali-Juhakkalan puhdistamo on rakennettu vuonna 1961. Alun perin puhdistamolla käytettiin ainoastaan kemiallista puhdistusprosessia. 1970–1980-lukujen vaihteessa puhdistamo saneerattiin, jolloin jätevesi alettiin puhdistaa biologis-kemiallisesti. Viimeisimmässä 2000-luvun saneerauksessa laitokselle tuli biologinen typenpoisto. Merkittävin teollinen kuormittaja Ali-Juhakkalan puhdistamolle on Hartwall Oy.
Internet Archive

**Internet Archive** on yleishyödyllinen yhteisö ja verkkokirjasto, joka on omistautunut multimedian säilyttämiseen. Se sijaitsee fyysisesti San Franciscossa, lähellä Presidiota, Kalifornian osavaltiossa Yhdysvalloissa.

Internet Archive sisältää arkistoituja kopioita World Wide Webistä vuosikymmenten varrelta. Tietokanta sisältää myös ohjelmistoja, elokuvia, kirjoja sekä äänitallenteita. Arkisto on kaikkien käytettävissä ilmaiseksi. Arkiston perusti Brewster Kahle vuonna 1996. Maaliskuuhun 2025 mennessä Internet Archive oli arkistoinut yli 800 miljardia verkkosivua. *[[Wayback Machine]]* on vuonna 2001 käynnistetty Internet Archiven käyttöliittymä, johon syötetään jokin URL ja joka sen jälkeen näyttää kaikki tietokantaan eri ajanhetkillä kyseisestä sivusta tallennetut versiot.

Osasta Internet Archiven kokoelmia on olemassa kopio peilipalvelimella Bibliotheca Alexandrina -kirjastossa Egyptissä ja Alankomaissa. Donald Trumpin voitettua Yhdysvaltain presidentinvaalit vuonna 2016 arkisto ilmoitti rakentavansa fyysistä kopiota koko arkistoistaan Kanadaan.

Kirjakustantamojen vastaan häviämänsä oikeusjutun takia Internet Archive joutui poistamaan noin puoli miljoonaa kirjaa verkkokirjastostaan. Suuret levy-yhtiöt ovat niin ikään haastaneet arkiston oikeuteen väitetyistä tekijänoikeusrikkomuksista, jotka liittyvät Internet Archiven savikiekkolevyjen digitointihankkeeseen. Levy-yhtiöt ovat vaatineet arkistolta satojen miljoonien dollarien korvauksia.

Vuonna 2024 Internet Archive oli useita päiviä poissa käytöstä, koska sivusto joutui mittavan palvelunestohyökkäyksen kohteeksi.

Syyskuussa 2025 kerrottiin Internet Archiven ja musiikkijulkaisijoiden välisestä sovinnosta oikeuskanteessa. Musiikin julkaisijat haastoivat Internet Archiven oikeuteen Great 78 Project -projektin johdosta, jonka tavoitteena on säilöä sellakasta tehdyillä gramofonilevyillä julkaistuja äänitteitä. Arkistoinnin kohteena ovat sellakkalevyillä julkaistut noin kolme miljoonaa kolmen minuutin äänitettä vuodesta 1898 1950-luvulle, joita toistetaan 78 kierroksen nopeudella.

## Katso myös
* Archive.today
* Digitaalinen pitkäaikaissäilytys
* Gutenberg-projekti
* Heritrix
* LibriVox
* Open Library
* WebCite
* Linkkimätä

## Lähteet

## Aiheesta muualla

* Internet Archive
Bollnäs GoIF/BF

**Bollnäs Gymnastik och Idrottsförenings Bandyförening** on vuonna 1895 toimintansa aloittanut jääpalloseura Ruotsin Bollnäsistä. Seuran miesten edustusjoukkue pelaa Ruotsin pääsarjassa Elitserienissä. Joukkue on voittanut kahdesti Ruotsin mestaruuden, molemmat mestaruudet tulivat 1950-luvulla, vuosina 1951 ja 1956. Vuosina 2005 ja 2019 Bollnäs voitti seurajoukkueiden maailmancupin.

## Saavutukset
**Saavutuksia Ruotsin pääsarjassa**
***2 mestaruutta:** 1951,  1956
***4 hopeaa:** 1943, 2010, 2011, 2017

**Saavutuksia Jääpallon maailmancupissa**
* **2 kultaa:** 2005, 2019

## Lähteet
*Seuran kotisivut  

## Aiheesta muualla
* Virallinen sivu
Arnstadt

**Arnstadt** on kaupunki Thüringenissä, Saksassa. Sen pinta-ala on 55,29 km².  Vuoden 2011 väestönlaskennassa siellä oli 23&nbsp;787 asukasta. 

Ensimmäinen maininta Arnstadtista asiakirjoissa on vuodelta 704.

## Tunnettuja asukkaita
* Eugenie Marlitt
* Willibald Alexis
* Ludwig Bechstein
* Paul Keller
* Johann Sebastian Bach (aloitti uransa Arnstadtissa) 

## Ystävyyskaupungit
* Dubí (Tšekki)
* Gurk (Itävalta)
* Kassel (Saksa)
* Le Bouscat (Ranska) 

## Lähteet

## Aiheesta muualla
* Viralliset sivut
A Treatise of Human Nature

**A Treatise of Human Nature** on skotlantilaisen filosofin David Humen kirjoittama filosofinen tutkielma, joka on julkaistu vuosina 1739–1740. Se käsittelee ihmisluontoa ja sisältää merkittäviä huomioita skeptisismistä. Tunnetuin teoksen esittämistä periaatteista on niin sanottu Humen giljotiini.

Teoksen koko nimi oli *A Treatise of Human Nature: Being an Attempt to introduce the experimental Method of Reasoning into Moral Subjects*, suomeksi ”Tutkielma ihmisluonnosta: Ollen yritys esitellä kokeellinen päättelyn menetelmä moraalisille aiheille”. 

Teos sisälsi seuraavat osat:
* Kirja 1: *Of the Understanding* eli *Ymmärryksestä* – Ideoiden käsittely, niiden alkuperästä siihen kuinka ne tulisi jaotella. 
* Kirja 2: *Of the Passions* eli *Intohimoista* – Tunteiden käsittely.
* Kirja 3: *Of Morals* eli *Moraalista* – Moraaliset ideat, oikeudenmukaisuus, velvollisuudet, hyväntahtoisuus.

Hume kirjoitti tutkielman Ranskassa 26-vuotiaana. Vaikka monet tutkijat katsovat tutkielman olevan Humen merkittävin teos ja yksi filosofian historian merkittävimmistä, lukijakunta kotona Isossa-Britanniassa oli aluksi hyvin eri mieltä. Hume kuvasi julkisen reaktion (tai sen puutteen) sanoen teoksen ”pudoneen painosta kuolleena syntyneenä, ilman että saavutti edes sellaista huomionosoitusta kuin kiihkoilijoiden nurinaa. Koska olen luontaisesti elämäniloinen ja vilkasverinen, palauduin kuitenkin kolauksesta pian ja jatkoin opintojani maassa suurella innolla”. 

Humen tarkoituksena oli ollut katsoa, herättääkö teos kiinnostusta, ja mahdollisesti täydentää sitä politiikalle ja kritisismille omistetuilla teoksilla. Koska teos ei herättänyt kiinnostusta, hän ei täydentänyt sitä.
Hume katsoi kuitenkin, että teoksen ongelmat ovat enemmän tyylissä kuin sisällössä, joten hän kirjoitti siitä lyhennelmän *An Abstract Of A book lately published; Entituled, A Treatise Of human nature, &c. Wherein The chief argument of that Book is farther illustrated and Explained*. Hume julkaisi sen nimettömänä ja pyrki näin tekemään teoksesta helpompilukuisen ja herättelemään kiinnostusta uudelleen. Tämäkin kuitenkin epäonnistui.

Hume kuitenkin työsti osan teoksen sisällöstä myöhempään teokseensa *[[Tutkimus inhimillisestä ymmärryksestä]]*, joka ei sekään saavuttanut merkittävästi enemmän suosiota, mutta kuitenkin enemmän kuin aiemmat teokset.

## Kirjallisuutta
* 

## Aiheesta muualla
* ''A Treatise of Human Nature'' Project Gutenbergissa.
Annabeth Gish

**Annabeth Gish** (oikealta nimeltään **Anne Elizabeth Gish**, s. 13. maaliskuuta 1971 Albuquerque, New Mexico) on yhdys­valtalainen näyttelijä.

## Varhainen elämä

Gish oli kaksi vuotta vanha, kun hänen perheensä muutti Cedar Fallsiin, Iowaan, jossa hän kasvoi vanhempiensa Robert ja Judy Gishin sekä sisarustensa Timin ja Robinin kanssa. Gish valmistui vuonna 1989 Northern University High Schoolista.

## Ura

Ensimmäisen roolinsa Gish sai vuonna 1986 elo­kuvasta Aavikkokukka. Hänen elo­kuviaan ovat *[[Mystic Pizza]]* ja *[[Kaksoismurha]]*. Gish näytteli agentti Monica Reyesin roolia televisio­sarjassa Salaiset kansiot 24&nbsp;jaksoa. Vuosina 2003, 2005 ja 2006 Gish vieraili West Wing -televisio­sarjassa yhteensä kuuden jakson ajan. Gish näytteli tohtori Sullivania sarjassa *[[Valehtelevat viettelijät]]*.

## Filmografia

;Elokuvat

* Aavikkokukka (1986)
* Ojasta allikkoon (1987)
* Mystic Pizza (1988)
* Shag (1989)
* Matkalla Miamiin (1990)
* Silent Cries (1993)
* Wyatt Earp (1994)
* The Last Supper (1995)
* Nixon (1995)
* Unelmien tytöt (1996)
* Mayday – Flug in den Tod (1997)
* Steel – mies täyttä terästä (1997)
* SLC Punk! (1998)
* Kaksoismurha (1999)
* Morning (2000)
* Onnen oikkuja (2001)
* Race to Space (2001)
* Matkalla alttarille (2002)
* Knots (2004)
* Gillery’s Little Secret (2006)
* Stephen Kingin Desperation (2006)
* Mojave Phone Booth (2006)

;Televisio

* Scarlett (1994)
* Courthouse (1995)
* Chicagon lääkärit (1996)
* Salaiset kansiot (2001–2002)
*  (2004)
* West Wing (2006)
* Brother­hood (2006)
* Sons of Anarchy (2014)
* The Haunting of Hill House (2018)
Calanque

**Calanque** eli *kalanki* on nimitys valkoisille, kalkkikivisille jyrkille kallioille, joita esiintyy Välimeren rannoilla. Tunnetuimmat kalankit sijaitsevat Marseillen ja Cassis'n välissä Etelä-Ranskassa. Noin 20 km pitkä, karu ja kivinen rantaviiva kohoaa yli 500 m korkeuteen ja sen äkkijyrkät kalliorotkot muodostavat upeita merenlahtia, jotka ovat ainutlaatuisia Euroopassa. 

Tunnetuimmat ovat Sormiou, Morgiou, Sugition, Port-Pin ja En-Veau, joka on kaikista kaunein ja vaikuttavin. Alue on rauhoitettua ja suuressa suosiossa varsinkin kiipeilijöiden ja rantaihmisten keskuudessa. 
Se on suojeltu Calanquen kansallispuistona.

Vuonna 1991 Henri Cosquer löysi merenalaisen luolan Sormioun merenlahdesta. Luolan peräsali on täynnä vanhoja kalliomaalauksia, vanhimmat niistä ovat yli 25 000 vuotta vanhoja.

Korsikan länsirannikolla sijaitseva Pianan calanque on osa Unescon maailmanperintökohdetta vuodesta 1983.

## Lähteet
Kassiitit

**Kassiitit** oli kansa muinaisessa Babyloniassa. Kansan oletettu alkuperä on Zagros-vuoristossa eläneissä heimoissa. Kassiitit puhuivat omaa erityistä kieltään.

Kassiitit tulivat valtaan Babylonissa hallitsevan dynastian tuhouduttua 1595 eaa. ja kassiittidynastia romahti itse vuonna 1155 eaa. Elamin joukkojen hyökkäykseen. Todisteita poliittisista ongelmista on todella vähän ennen 1200-lukua eaa., jolloin Assyria ja Elam alkoivat uhata Bablyoniaa ja lopulta ne otettiin kassiittien vallan alle. Kassiittidynastian aikana kunnostettiin monia muinaisen Babylonian kaupunkeja ja rakenettiin uusi Dur Kurigalzu -niminen kaupunki lähelle nykyistä Bagdadia.

Kassiittihallitsijoiden kronologia on erittäin epävarma. Kassiittien ajasta on saatu paljon tietoa esimerkiksi Nippurin kaupungista löytyneistä hallinnollisista arkistoista. Lisäksi tietoa on saatu Amarna-kauden kirjeistä, joilla kassiitit pitivät yhteyttä Egyptin faaraoihin 1300-luvun eaa. puolivälissä. Kassiittiajalle ajoitettuja Babylonin raunioita ei ole tutkittu, koska niiden päällä on myöhempien aikojen kerrostumia ja paikan pohjaveden taso on korkealla nykyisin. 

Kansan taiteilijat tekivät savesta ihmis- ja eläinhahmoja sekä aloittivat kokeilemaan uutena tekniikkana tiilien valamista ja lasitusta, jota kehitettiin myöhemmillä aikakausilla. Erityisenä asiana kassiittiajalla oli kudurru-kivet, joita sijoitettiin monumentteina temppeleihin tallentamaan kiinteistökaupat ikuisesti ja joiden kaiverrukset olivat teemaltaan uskonnollisia.

## Lähteet
Lullubilaiset

**Lullubilaiset** asuivat Iranin vuorilla Mesopotamian pohjoispuolella noin 3000-2000 eaa.
Lullubi sijaitsi Länsi-Iranin ja Pohjois-Irakin Zagros-vuoristossa Kurdistanissa. Lullubilaiset olivat sotaisia, varsinkin akkadilaiskuningas Naram-Sinin aikoihin, laajemmin noin 2300-2200 eaa.  Nykyään eräs Kurdien klaani on nimeltään Lullu.

## Katso myös
*Akkad
Sisäministeri

**Sisäministeri** on hallituksen jäsen, joka vastaa tyypillisesti kansallisesta turvallisuudesta, mukaan lukien poliisi, salainen poliisi, rajavartiolaitos ja mahdolliset terrorismin vastaiset erikoisjoukot. Oikeuslaitos on joskus erillisen oikeusministerin vastuulla. Sisäministerillä on merkittävä voima-asema, koska ministerillä on alaisuudessaan aseistettuja joukkoja.

Suomessa virkanimikkeenä oli *sisäasiainministeri* vuoden 2013 loppuun saakka, ja vuoden 2014 alusta alkaen sisäministeri.

Yhdysvalloissa sisäministeri on vastuussa lähinnä liittovaltion hallituksen omistuksessa olevista maista, luonnonvaroista ja kansallispuistoista, kun taas turvallisuus on kotimaan turvallisuusministerin (*Secretary of Homeland Security*) vastuulla.

Neuvostoliitossa sisäasiainkomissariaatista käytettiin lyhennettä NKVD vuosina 1934&ndash;1946.

## Huomattavia sisäministereitä
* Robert Peel, Yhdistynyt kuningaskunta (1822&ndash;1827, 1828&ndash;1830)
* Arthur Seyss-Inquart, Itävalta (1938)
* Lavrenti Berija, Neuvostoliitto (1938&ndash;1953, vuoteen 1946 asti sisäasiain kansankomissaari)
* Heinrich Himmler, Saksa (1943&ndash;1945) Gestapon johtaja sekä Adolf Hitlerin henkivartiojoukko SS:n päällikkö.
* Heikki Ritavuori, edityspuolueen kansanedustaja ja sisäministeri, jonka Ernst Tandefelt murhasi Töölössä 1922. Ritavuoren murha on itsenäisen Suomen tunnetuin poliittinen murha.
* Urho Kekkonen, sisäministerikaudellansa Cajanderin punamultahallituksessa (1937-1939) Kekkonen yritti lakkauttaa oikeistoradikaalin IKL:n.
* Yrjö Leino, Suomi (1944&ndash;1948) itsenäisen Suomen ensimmäinen kommunistitaustainen sisäministeri, "Vaaran vuosina" pelättiin kommunistien vallankaappausta, koska sisäministeriö oli kommunistien hallussa.
* Gerhard Schröder, Saksa (1953&ndash;1961)
* Boriss Pugo, Neuvostoliitto (1990&ndash;1991)
* Nicolas Sarkozy, Ranska 2002–2004, 2005–2007

## Lähteet
Aratta

**Aratta** oli sumerilaisissa teksteissä mainittu Lähi-idän muinainen maa 2500–2100 eaa. Arattan sijaintia ei tiedetä, mutta moni tutkija katsoo Arattan sijainneen Luoteis-Iranissa ja Azerbaidžanissa Kaukasukselta Zagros-vuoristoon ja Kaspianmereltä Mustallemerelle. Aratta on kytketty Uratuun ja Araratin vuoreen, ja myös Mannain ja Meedian myöhempiin valtakuntiin. Suomalainen tutkija Armas Alonen on väittänyt Arattan olleen sama kuin Shahr-i-Sokhta Itä-Iranissa, mutta monikaan tutkija ei ole ajatusta kannattanut.

## Katso myös

*Meedialaiset
*Urartu
*Jiroftin kulttuuri
5-MeO-MiPT

**5-MeO-MiPT** (5-metoksi-N-metyyli-N-isopropyylitryptamiini) on psykedeelinen ja hallusinogeeninen päihde, jota jotkut käyttävät enteogeeninä. Sen kemiallinen rakenne on samankaltainen 5-MeO-DiPT:n ja MiPT:n kanssa ja on siten substituoitu tryptamiini.

## Annostus ja vaikutusten kesto

Syötynä 5-MeO-MiPT on aktiivinen 2–6 milligramman annoksilla. Polttaessa annostus, toisin kuin useimmissa muissa tryptamiineissa, on huomattavasti korkeampi. Tällöin annostus on yleensä 12–20 mg.

Syötynä 5-MeO-MiPT tuottaa psykedeelisiä vaikutuksia, jotka kestävät n. 4–6 tuntia. Ainetta voi käyttää myös polttamalla, jolloin vaikutukset alkavat lähes saman tien nauttimisesta ja kestävät noin 2 tuntia.

## Farmakodynamiikka

Yhdisteen hallusinogeenisiä ja enteogeenisiä vaikutuksia tuottavan mekanismin uskotaan johtuvan pääasiassa 5-HT2A-reseptorin aktivoitumisesta, vaikka myös muita vaikutusmekanismeja, kuten MAO-estäminen, voi olla mukana. Vaikka yhdiste sitoutuu voimakkaimmin 5-HT1A-reseptoreihin, sillä on myös melko voimakas sitoutumisaffiniteetti serotoniinin takaisinottoon ja noradrenaliinin takaisinottoon. Nämä mekanismit voivat auttaa selittämään, miksi tämän yhdisteen vaatimattomista annoksista on monia anekdoottisia raportteja antidepressiivisesta ja anksiolyyttisestä vaikutuksesta. Esimerkiksi SNRI-lääkkeitä, kuten venlafaksiinia, määrätään yleisesti masennuksen hoitoon, ja 5-HT1A-agonisti buspironia määrätään ensisijaisesti ahdistuksen hoitoon.

Yhdiste on suositumman päihteen, 5-MeO-DiPT:in (lempinimeltään "foxy methoxy") analogi ja sillä on lempinimi "moxy". Jotkut käyttäjät raportoivat 5-MeO-DiPT:in "tuntovaikutuksista" ilman joitain ei-toivottuja sivuvaikutuksia. Suuremmilla annoksilla kuvataan paljon psykedeelisempiä vaikutuksia, joskus sitä verrataan 5-MeO-DMT:hen. Jo 4-10 milligramman annoksilla käyttäjät pitävät 5-MeO-MiPT:iä erittäin euforisena ja "koskettavana" kemikaalina. Sen energisoivat vaikutukset voivat olla hyvin voimakkaita suurilla annoksilla, mikä lisää normaalia sykettä huomattavasti. Ääniä voidaan vahvistaa havaitsemisessa pisteeseen, jossa esiintyy synesteettesia vaikutuksia ("koskettavia ja/tai maistuvia ääniä").

## Laki
5-MeO-MiPT on listattu asetuksessa kuluttajamarkkinoilta kielletyistä psykoaktiivisista aineista.

## Katso myös
* 5-MeO-DiPT
* 5-MeO-DMT
* MiPT
* 2C
* NBOMe
* Psykedeeliset fenetyyliamiinit
* Lysergihapon amidit
* Luettelo YK:n yleissopimusten mukaisista huumeista

## Lähteet

## Aiheesta muualla

* Erowid-portaali
* TiHKAL-kirja osoitteessa Erowid
* isomerdesign.com
Karavaani

**Karavaani** () on alkujaan tarkoittanut Lähi-idän ja Pohjois-Afrikan kamelijonoa, joka kuljettaa ihmisiä ja tavaroita. Eniten karavaaneja on käytetty kaupankäynnin apuna Saharan autiomaassa ja sen ympäristössä sekä Arabian niemimaalla, mutta myös Aasiassa, esimerkiksi Silkkitiellä. Karavaaneissa on erikoista pyörän puuttuminen kuljetusvälineenä. Se vapauttaa kulkemaan myös seuduilla, joilla ei ole teitä. Kameli pystyy kantamaan suurta taakkaa  (400 - 450 kg) ja kulkemaan maastossa, jossa ei ole tietä. 

Karavaani tarkoittaa nykyään puhekielessä myös kuorma-autojen tai muiden kuljetusajoneuvojen jonoa tai matkailuvaunua. Karavaani ja vankkurikaravaani ovat eri asia. Karavaaneissa on kameleita ja ihmisiä. Vankkurikaravaaneissa oli vankkureita ja vetoeläimiä sekä ihmisiä (kts. kuva).

Karavaanissa matkustaneet saattoivat levätä ja huoltaa eläimiään vanhojen kauppareittien varrelle perustetuissa karavaaniseraljeissa, jotka toimivat majatalojen ja huoltoasemien tapaan.

## Historia
Muinaisen Babylonian kuninkaat lähettivät jo yli 5000 vuotta sitten kauppakaravaaneja Välimeren rannikolle noutamaan kiveä ja setripuuta ja Punaisenmeren seudulle noutamaan kuparia ja kultaa. Kauppakaravaanien vaarana olivat rosvot ja vihamieliset ihmiset, minkä vuoksi kauppiaiden matkojen turvaaminen vieraissa maissa kuului jo varhain hallitsijan tehtäviin.

## Lähteet

## Aiheesta muualla
5-metoksidimetyylitryptamiini

**5-metoksidimetyylitryptamiini** (**5-MeO-DMT**, **N,N-dimetyyli-5-metoksitryptamiini**) on hyvin voimakas psykedeelinen tryptamiini, jota esiintyy luonnossa kasvikunnassa ja muutamissa sammakkolajeissa.

5-metoksidimetyylitryptamiiniä valmistettiin synteettisesti ensimmäisen kerran vuonna 1936. Vuonna 1959 sitä eristettiin *[[Anadenanthera peregrina]]n* siemenistä, joita käytetään Yopo-nuuskan yhtenä valmistusaineena.

5-metoksidimetyylitryptamiini O-demetyloituu bufoteniiniksi (5-HO-DMT).

## Annostus ja vaikutukset

Puhtaassa muodossa 5-metoksidimetyylitryptamiini nautitaan polttamalla, nuuskaamalla tai injektoimalla, ja se on aktiivinen jopa 2 milligramman annoksilla. 5-metoksidimetyylitryptamiini on aktiivinen myös oraalisesti, jos sitä nautitaan samanaikaisesti monoamiinioksidaasi-inhibiittoreiden kanssa. Tutkija Jonathan Ottin mukaan 5-metoksidimetyylitryptamiini on aktiivinen oraalisesti myös ilman MAO-estäjiä, jos annostus on yli 30 milligrammaa.

Vaikutukset alkavat poltettaessa tai injektoidessa muutamassa sekunnissa, nuuskatessa minuuteissa. Kokemuksen kuvataan usein muistuttavan kuolemanrajakokemusta. Pääasialliset vaikutukset kestävät poltettaessa 5–10 minuuttia. Nuuskatessa varsinaiset vaikutukset ovat huomattavasti vähemmän intensiivisiä, ja ne kestävät keskimäärin 15–25 minuuttia.

## Kemia
Yhdysvaltalainen tutkija Hamilton Morris kehitti menetelmän valmistaa 5-MeO-DMT:tä 5-metoksitryptamiinin vapaaemäksestä pelkistävän aminoinnin myötä.

## Laki
5-MeO-DMT luokiteltiin Suomessa 19.12.2014 valtioneuvoston asetuksessa kuluttajamarkkinoilta kielletyistä psykoaktiivisista aineista. 

5-MeO-DMT luokiteltiin Suomessa sosiaali- ja terveysministeriön toimesta huumausaineeksi vuonna 2023.

## Katso myös

* Dimetyylitryptamiini (DMT)
* Psilosybiini (4-PO-DMT)
* Psilosiini (4-HO-DMT)
* O-Asetyylipsilosiini (4-AcO-DMT)
* 2C
* NBOMe
* Psykedeeliset fenetyyliamiinit
* Lysergihapon amidit

## Lähteet

## Aiheesta muualla

* Human Metabolome Database (HMDB): 5-Methoxydimethyltryptamine 
* Food Component Database (FooDB): 5-Methoxydimethyltryptamine (Arkistoitu) 
* PheroBase: Semiochemical - o-methylbufotenine 
* 5-MeO-DMT Erowid-portaalissa.
* 5-MeO-DMT isomerdesign.com-portaalissa.
* KEGG: 5-Methoxy-N,N-dimethyltryptamine 
* PubChem Substance Record: Methoxydimethyltryptamines
Mats Åkergren

**Mats (Matti) Åkergren** (12. syyskuuta 1752, Eräjärvi – 20. maaliskuuta 1839) oli ruoveteläinen kirkonrakentaja. Hänen toteuttamiaan kirkkoja ja kellotapuleita ovat muun muassa:

*Kuhmoisten kirkon kellotapuli (1786)
*Nurmijärven kirkon kellotapuli (1795) 
*Multian kirkko (1795–1796)
*Askolan kirkko (1799), kellotapuli (1800)
*Myrskylän kirkko (1803)
*Nastolan kirkko (1804)
*Kiikan kirkko (1806–1807), Sastamala
*Heinolan kirkko (1807–1811)
*Luopioisten kirkko (1812–1813), Pälkäne 
*Pukkilan kirkko (1814)
*Eräjärven kirkko (1821), Orivesi

## Lähteet

## Aiheesta muualla
The Settlers II

**The Settlers II** () on Blue Byte Softwaren kehittämä ja julkaisema strategiapeli. Peli on julkaistu vuonna  DOS:lle ja Macintoshille.

## Pelaaminen
Pelin mekaniikka on pitkälti samanlainen kuin pelisarjan ensimmäisessä osassa *[[The Settlers (videopeli)|The Settlers]]*. Erona alkuperäiseen on roomalaisteema ja monia merkittäviä parannuksia pelin toiminnassa. Pelistä on julkaistu kaksi uudistettua versiota: 3D-modernisoitu Windows-versio *The Settlers II: 10th Anniversary Edition* (), sekä suorempi käännös alkuperäisestä, Nintendo DS:lle tehty versio *The Settlers DS*. Peli julkaistiin uudelleen vuonna 2009 GOG.com-latauspalvelussa. Tämän lisäksi pelin saksalaiset fanit ovat työstäneet peliin jo useamman vuoden ajan Windowsissa, Mac OS X:ssä ja Linuxissa toimivaa laajennosta, joka tarjoaa muun muassa paremman tuen moninpelille. Peliin on saatavilla myös suomennos.

## Huijaaminen
Pelin huijausmoodin voi käynnistää kirjoittamalla WINTER tai THUNDER (riippuen pelin versiosta). Pelin oikeaan yläkulmaan ilmestyy punainen logo ilmaisemaan huijausmoodin päälläolosta.

Koko kartan saa näkyviin painamalla . Pelin nopeutta voi vaihtaa painamalla , ..., , joista 6 on nopein. Hitailla koneilla tai emuloituna (katso DOSBox) nopeampi pelitempo hidastuttaa merkittävästi ruudun päivittymisnopeutta.

Pelin nopeutta voi vaihtaa myös -näppäimellä ilman huijausmoodin käyttöä. Tämä antaa käyttää kahta hitainta pelivauhtia.

## Lähteet

## Aiheesta muualla
*
Kyynelrauhanen

**Kyynelrauhanen** () sijaitsee silmän yläreunassa ja se erittää silmää huuhtovaa kyynelnestettä. Kyynelnesteen tehtävä on huolehtia sarveiskalvon ravinnonsaannista ja kastella silmän pintaa, jottei se kuivuessaan muuttuisi läpinäkymättömäksi. Lisäksi kyynelneste sisältää mikrobikasvustoa estävää lysotsyymi-nimistä entsyymiä. Kyynelnesteen erityttyä silmän pintaan se poistuu nenän puoleisesta silmäkulmasta kahden kyynelpisteen kautta kyyneltiehyitä pitkin kyynelpussiin. Kyynelpussista kyynelneste siirtyy kyynelkanavaa pitkin nenäonteloon, jossa kyynelkanava aukeaa joko nenäontelon alakuorikon eteen tai sivulle. Kyynelrauhasen toimintaa kiihdyttää parasympaattinen hermosto ja vähentää sympaattinen hermosto. Seitsemäs aivohermo eli kasvohermo toimii muiden toimintojensa ohella kyynelrauhasen parasympaattisena hermona.
Saltsjöbaden

**Saltsjöbaden** on taajama Nackan kunnassa Tukholman läänissä. Se sijaitsee Itämeren rannikolla ja kuuluu Södermanlandin historialliseen maakuntaan. Vuoden 2010 lopussa taajamassa oli 9 491 asukasta.

Saltsjöbadenin voidaan sanoa syntyneen 4. heinäkuuta 1889, jolloin liikemies Knut A. Wallenberg osti alueen perustaakseen sinne kylpyläalueen, mutta siitä kehittyi pian huvilakaupunginosa. Vuonna 1908 Saltsjöbaden erotettiin Nackan kunnasta ja siitä tuli kauppala. Oma seurakunta perustettiin vuonna 1913. Ferdinand Bobergin piirtämä ja Carl Milleksen ja Olle Hjortzbergin koristama Ilmestyskirkko vihittiin käyttöön samana vuonna. Saltsjöbaden oli kauppalana vuoteen 1971 asti, jolloin Ruotsissa siirryttiin yhtenäiseen kuntamuotoon. Tuolloin Saltsjöbaden liitettiin takaisin Nackan kuntaan. 

Saltsjöbadenin rautatieverkosto, Saltsjöbanan, rakennettiin Wallenbergin johdolla ja se valmistui vuonna 1893. Rautatie yhdistää Saltsjöbadenin Tukholman keskustaan. Luksushotelleja ja solariumeja ruvettiin rakentamaan vuonna 1893 arkkitehti Erik Josephsonin johdolla. Saltsjöbaden oli yläluokan suosima alue. Monet huviloista ovat aikansa suosittujen arkkitehtien suunnittelemia, piirustuksia tekivät esimerkiksi Fredrik Boberg, Carl Westman, Gustaf Lindgren ja Erik Josephson.

Saltsjöbadenin Grand hotel on avattu vuonna 1893. 

Alexis Bradeker löysi vuonna 2000 asteroidin, joka sai nimekseen 36614 Saltis, Saltsjöbadenin mukaan.

## Vaakuna

Kuva:Saltsjöbaden_vapen.svg|Saltsjöbadenin kauppala


## Väestönkehitys

## Lähteet

## Aiheesta muualla

* Saltsjöbadenin esittely Nackan kunnan sivuilla  
* Stockholms läns museum
Vesiputkikattila

**Vesiputkikattila** on höyryvoimalaitoksissa käytettävä höyrykattila, jossa vesi höyrystetään vesiputkissa niiden ulkopuolella poltettavan polttoaineen energialla tai ydinvoimaloissa fissiosta vapautuneella energialla. Vesiputket on liitetty alaosasta jakokammioihin (jakotukkeihin) ja yläosasta kokoojakammioihin. Jakokammioihin vettä johdetaan joko pumpulta tai kattilan lieriöstä (lieriö kattilan päällä).

Jakokammioista vesi siirtyy putkiin, joissa se tulipesässä kuumenee ja höyrystyy osittain tai kokonaan. Kokoojakammion tehtävänä on siirtää vesi tai höyry lieriöön tai läpivirtauskattilassa suoraan tulistimiin.

Vesiputkikattiloita käytetään, kun tarvittavat energiamäärät on suuria ja kun poltetaan kiinteitä polttoaineita. On olemassa monenlaisia vesiputkikattiloita, joista yleisimmät ovat läpivirtauskattiloita ja lieriökattiloita.

## Vesiputkikattilat
*Lieriökattila
**Luonnonkiertokattila
**pakkokiertokattila
*läpivirtauskattila
**Sulzer-kattila eli kiinteän höyrystymispisteen läpivirtauskattila
**Benson-kattila eli muuttuvan höyrystymispisteen läpivirtauskattila

## Katso myös
*Tulitorvi-tuliputkikattila
Henry Macintosh

**Henry Maitland Macintosh** (10. kesäkuuta 1892 Kelso, Scottish Borders – 26. heinäkuuta 1918 Albert, Somme) oli skotlantilainen yleisurheilija, joka voitti kultaa 4 x 100 metrin juoksussa olympialaisissa 1912.

Tukholman olympialaisissa Macintosh ei menestynyt 100 metrillä eikä 200 metrillä, mutta 4 x 100 metrin joukkueessa hän oli voittamassa olympiakultaa ajalla 42,4.

Henry Macintosh kuoli 26-vuotiaana toisessa Sommen taistelussa.

## Lähteet
Opinlakeus

**Opinlakeus** on Suomessa, Etelä-Pohjanmaan maakunnassa sijaitseva oppilaitosverkosto. Verkostossa toimivat käytännössä kaikki alueen 2. asteen oppilaitokset (34 kpl). Opinlakeus kokoaa yhteen alueen verkkokoulutuksen ja tukee opettajien ja organisaatioiden välistä yhteistyötä.

## Aiheesta muualla
* http://www.opinlakeus.fi/
Victor d’Arcy

**Victor Henry Augustus ”Vic” d’Arcy** (30. kesäkuuta 1887 – 12. maaliskuuta 1961) oli brittiläinen yleisurheilija, joka voitti kultaa 4 × 100 metrin juoksussa olympialaisissa 1912.

Tukholman olympialaisissa pääsi 100 ja 200 metrillä välieriin asti, mutta 4 × 100 metrin juoksussa hän oli voittamassa olympiakultaa ajalla 42,4. Brittein joukkue voitti muun muassa maailmanennätysmaan ja suurimman suosikin Saksan.

Olympialaisissa 1920 d’Arcy pääsi jälleen semifinaaleihin. Hän oli myös mukana juoksemassa 4 × 100 metrin viestijoukkueessa, joka jäi neljänneksi.

## Lähteet
XHD

**XHD** on lyhenne sanoista **Extreme High Definition** ja sillä tarkoitetaan teräväpiirtoakin tarkempaa tarkkuutta näytöissä. NVIDIA on määritellyt XHD:n tarkkuudeksi 1080p:tä (1920x1080 pikseliä) korkeammat kuvatarkkuudet.

Termi luotiin kaupallisiin tarkoituksiin NVIDIAn SLI-teknologiaa ja Dellin W3007-näyttöä varten.

## Aiheesta muualla
* Extreme HD - Tietoa XHD:stä NVIDIAn sivuilta
Askelmoottori

**Askelmoottori** on eräs sähkömoottorin tyyppi, jossa pyöriminen voidaan toteuttaa askelittain, parhaimmillaan jopa puoli astetta kerrallaan ilman takaisinkytkentää akselin asennosta. Askelmoottorin ohjaukseen tarvitaan erillinen ohjauspiiri. Askelmoottoria käytetään tarkkaa paikoitusta tarvittavissa kohteissa.

## Askelmoottorityypit

Askelmoottorit voidaan jakaa kolmeen ryhmään toimintaperiaatteensa mukaan: 

*Kestomagneettiaskelmoottorit
*Hybridiaskelmoottorit 
*Reluktanssiaskelmoottorit 

Tämän lisäksi askelmoottorit jaetaan bipolaariseen ja unipolaariseen ohjauksen ja kytkennällisyyden mukaan.

## Käyttökohteet

Askelmoottoreita käytetään esimerkiksi kirjoittimissa ja yleensä sovelluksissa, joissa ei tarvita suurta vääntömomenttia tai voimaa pitämään järjestelmää paikoillaan. Askelmoottori jättää momentin kasvaessa riittävän suureksi askeleita väliin eli se ei kykene vääntämään moottoria haluttuun asentoon. Tällöin askelmoottoriohjaus menettää oikean asematietonsa, koska ohjelma luulee moottorin kääntyneen sen määräämän määrän askeleita, vaikka askeleita jäi välistä. Tämä voidaan ratkaista käyttämällä pitovoimaltaan suurempaa askelmoottoria tai oikean paikkatiedon mittaavaa servomoottoria.

## Aiheesta muualla

*Motor control
Jarmo Seppä

**Jarmo Sakari Seppä** (s. 12. huhtikuuta 1953 Tampere) on suomalainen entinen aitajuoksija.

Seuratasolla Seppä edusti Tampereen Pyrintöä. Hän voitti 4 × 100 metrin viestissä SM-kultaa vuonna 1972 ja pronssia vuonna 1973 sekä 4 × 400 metrin viestissä SM-kultaa 1972 ja 1975 ja hopeaa vuonna 1973.

## Lähteet
Luettelo Aasian joista

**Luettelo Aasian joista** sisältää niiden Aasiassa sijaitsevien valtioiden alueella virtaavien jokien nimet, joista on artikkeli ja jotka on luokiteltu. Joet on merkitty niiden maiden kohdalle, jossa ne päättyvät. Luettelo alkaa Uraljoesta ja se kiertää Aasian mantereen reunavaltiot vastapäivään. Sivujoet on merkitty pääuomien alle, ja valtio jossa ne yhdistyvät on merkitty. Luettelo ei ole täydellinen ja pääuomien järjestämistä maittain ei joka kohdassa ole tehty.

## Valtameriin laskevat joet

## Sisämeriin ja järviin laskevat joet

### Kaspianmeri

#### Venäjä
* Volga (kokonaan Euroopan puoleisella Venäjällä)
* Terek

#### Kazakstan
* Ural

#### Turkmenistan
*Murgap

#### Azerbaidžan
*Araks
*Kura
** Alazani (Georgia)

### Araljärvi

#### Kazakstan
* Syrdarja

#### Uzbekistan
*Amu-Darja

### Kuollutmeri
#### Israel ja Jordania
*Jordan
Into the Great Wide Open

**Into the Great Wide Open** on yhdysvaltalaisen Tom Petty and the Heartbreakers -yhtyeen kahdeksas studioalbumi. Sen tuottivat myös Pettyn edellisen sooloalbumin *[[Full Moon Fever]]* tuottanut Jeff Lynne, Petty sekä Heartbreakers-kokoonpanon kitaristi Mike Campbell. Albumin julkaisi 2. heinäkuuta 1991 levy-yhtiö MCA Records. *Into the Great Wide Open* oli viimeinen MCA:n julkaisema Tom Pettyn albumi, sillä Petty vaihtoi levy-yhtiökseen Warner Bros. Recordsin, jonka kanssa hän oli allekirjoittanut levytyssopimuksen jo vuonna 1989.

*Into the Great Wide Open* on ensimmäinen Heartbreakers-kokoonpanon nimellä julkaistu albumi sitten vuoden 1987 albumin *[[Let Me Up (I’ve Had Enough)]]*, sillä edellinen albumi *Full Moon Fever* julkaistiin Pettyn sooloalbumina huolimatta siitä, että albumilla soitti yhä muita Heartbreakersin jäseniä. 

Albumilta julkaistiin kaksi hitiksi muodostunutta singleä, ”Learning to Fly” sekä nimikkokappale ”Into the Great Wide Open”. Yhdysvalloissa ”Learning to Fly” oli kuuden viikon ajan listaykkösenä *[[Billboard]]in* Hot Mainstream Rock Tracks -listalla. *Into the Great Wide Open* nousi Yhdysvalloissa parhaimmillaan Billboard 200 -albumilistan sijalle 13, ja Britannian albumilistalla sen sijoitus oli kolmas. Albumi on myynyt Yhdysvalloissa kaksinkertaisen platinalevyn myyntimäärän.

## Kappalelista
Kaikki kappaleet kirjoittaneet Tom Petty ja Jeff Lynne, ellei toisin mainita.
# ”Learning to Fly” – 4:02
# ”Kings Highway” (Petty) – 3:08
# ”Into the Great Wide Open” – 3:43
# ”Two Gunslingers” (Petty) – 3:09
# ”The Dark of the Sun” – 3:23
# ”All or Nothin’” (Petty, Mike Campbell, Lynne) – 4:07
# ”All the Wrong Reasons” – 3:46
# ”Too Good to Be True” (Petty) – 3:59
# ”Out in the Cold” – 3:40
# ”You and I Will Meet Again” (Petty) – 3:42
# ”Makin’ Some Noise” (Petty, Campbell, Lynne) – 3:27
# ”Built to Last” – 4:00

## Kokoonpano
### Tom Petty and the Heartbreakers
* Tom Petty – laulu, 6- ja 12-kielinen kitara, kosketinsoittimet, lyömäsoittimet, tuotanto
* Mike Campbell – soolokitara, 12-kielinen kitara, basso, dobro, kosketinsoittimet, slide-kitara
* Howie Epstein – basso, taustalaulu
* Benmont Tench – piano, harmonikka
* Stan Lynch – rummut ja lyömäsoittimet

### Muu
* Jeff Lynne – kitara, basso, laulu, piano, syntetisaattori, lyömäsoittimet, ääniefektit
* Roger McGuinn – taustalaulu kappaleessa ”All the Wrong Reasons”
* Richard Tandy – syntetisaattori kappaleessa ”Two Gunslingers”

## Lähteet
### Viitteet